Līdzdarbības līgums Nr.\_\_\_\_\_\_\_

Par atsevišķa valsts pārvaldes uzdevuma veikšanu kino jomā

# Rīgā 2017. gada \_\_. maijā,

**Nacionālais kino centrs**,reģistrācijas Nr.9000022100, juridiskā adrese: Peitavas ielā 10, Rīgā, LV – 1050, (turpmāk – Kino centrs), kura vārdā saskaņā ar Ministru kabineta 2009. gada 22. decembra noteikumiem Nr.1627 „Nacionālā kino centra nolikums”rīkojas **vadītāja Dita Rietuma**, no vienas puses, un

**Biedrība “Kultūrpunkts”**, reģistrācijas Nr.50008166291, juridiskā adrese: Blaumaņa iela 6-8A, Rīga, LV-1050 (turpmāk – *Pilnvarotā institūcija*), kuras vārdā saskaņā ar statūtiem rīkojas **valdes locekle Kristīne Meirāne**, no otras puses, turpmāk kopā saukti Puses, bet katrs atsevišķi – Puse,

saskaņā ar Valsts pārvaldes iekārtas likuma 49. panta pirmo daļu, Ministru kabineta 2014.gada 17.jūnija noteikumiem Nr.317 „Kārtība, kādā tiešās pārvaldes iestādes slēdz un publisko līdzdarbības līgumus, kā arī piešķir valsts budžeta finansējumu privātpersonām valsts pārvaldes uzdevumu veikšanai un uzrauga piešķirtā finansējuma izlietojumu” un Ministru kabineta 2009.gada 22.decembra noteikumiem Nr.1627 „Nacionālā kino centra nolikums” 3.3. punktu,

ņemot vērā Kino centra izsludinātā konkursa „Par atsevišķa valsts pārvaldes uzdevuma veikšanu kino jomā” rezultātus, noslēdz šāda satura līdzdarbības līgumu (turpmāk – Līgums):

1. **Līguma priekšmets**
	1. Kino centrs deleģē Pilnvarotajai institūcijai veikt šādu valsts pārvaldes uzdevumu (turpmāk – Pārvaldes uzdevums) – **nodrošinot programmas “Latvijas filmas Latvijas simtgadei” (turpmāk – Programma) ietvaros tapušo 16 (sešpadsmit) pilnmetrāžas filmu demonstrēšanu ārpus kinoteātru tīkla Latvijas novados 2017.–2018. gadā ar mērķi sasniegt pēc iespējas lielāku filmu auditoriju, tai skaitā:**
		1. Programmas filmu demonstrēšanu plānot un veikt saskaņā ar pirmizrāžu grafiku, kas pievienots konkursa nolikumam (Līguma pielikums Nr.1), uzsākot izrādīšanu ne vēlāk kā 10 dienas pēc attiecīgās filmas pirmizrādes;
		2. nodrošināt Programmas filmu demonstrēšanu visos 110 Latvijas novados[[1]](#footnote-1), katru filmu katrā novadā demonstrējot vismaz vienu reizi. Filmām ar augstāku skatītāju potenciālu iespēju robežās nodrošināt lielāku seansu skaitu katrā novadā;
		3. sadarbībā ar filmu izrādīšanas vietām novados un Programmas filmu producentiem nodrošināt tādas filmu seansu biļešu cenas, kas atbilst katra novada iedzīvotāju maksātspējai un neierobežo potenciālo filmu skatītāju skaitu;
		4. sadarboties ar filmu izrādīšanas vietām novados, paredzot, ka filmu izrādīšanas vietas gūst ienākumus no filmu seansu biļešu ienākumiem, tos vienlīdzīgi dalot ar filmu producentiem; izrādīšanas vietām netiek veikta atsevišķa samaksa par filmu demonstrēšanas nodrošināšanu[[2]](#footnote-2);
		5. sadarboties ar Programmas filmu producentiem, tai skaitā:
			1. koordinēt filmu producentu un filmu izrādīšanas vietu sadarbību, paredzot, ka producenti un izrādīšanas vietas vienlīdzīgi dalās ar filmas seansu biļešu ieņēmumiem; atsevišķas licences maksas producentam par filmu seansiem netiek maksātas;
			2. filmu demonstrēšanas vajadzībām izmantot no filmu producentiem saņemtos filmu nesējus un filmu plakātus;
			3. nodrošināt filmu producentu, kā arī Kino centra sagatavoto publicitātes materiālu pieejamību filmu demonstrēšanas vietās, novadu administratīvajos centros un kultūras iestādēs;
			4. sadarbībā ar filmu producentiem organizēt Programmas filmu veidotāju tikšanās ar filmu skatītājiem novados.
		6. saskaņā ar Latvijas Republikas spēkā esošajiem normatīvajiem aktiem kārtot autoratlīdzības izmaksu filmu autoriem, sadarbojoties ar Autortiesību un komunicēšanas konsultāciju aģentūru/ Latvijas Autoru apvienību (AKKA/LAA);
		7. sadarboties ar Kino centru un Latvijas simtgades biroja apstiprinātajiem Latvijas valsts simtgades svinību pašvaldību koordinatoriem[[3]](#footnote-3), tai skaitā nodrošinot informācijas pieejamību par plānotajiem Programmas filmu seansiem (informācija publicējama attiecīgo novadu mājaslapās, kā arī [www.nkc.gov.lv](http://www.nkc.gov.lv); [www.filmas.lv](http://www.filmas.lv); [www.lv100.lv](http://www.lv100.lv) u.c.).
	2. Pārvaldes uzdevumu veikšanas laiks ir 2017. un 2018. gads.
	3. Pārvaldes uzdevumu veikšanas vieta ir Latvija.

**2. Valsts pārvaldes uzdevuma izpildes kārtība un sasniedzamie rezultāti**

* 1. *Pilnvarotā institūcija,* veicot Pārvaldes uzdevumu, apņemas:
		1. ne vēlāk kā 1 (viena) mēneša laikā pēc Līguma spēkā stāšanās sadarbībā ar Programmas filmu producentiem izstrādāt un iesniegt saskaņošanai Kino centram Programmas filmu izplatīšanas stratēģiju, kas ļautu efektīvi veikt Pārvaldes uzdevumu;
		2. nodrošināt vismaz 1760 (Viens tūkstotis seši simti) Programmas filmu seansus visā Latvijā (16 filmas x 110 novadi);
		3. veidot pārskatāmu informāciju par Programmas filmu seansiem un sasniegtajiem rezultātiem (skatītāju skaits), vismaz reizi mēnesī, nodrošinot tās pieejamību Kino centram un Programmas filmu producentiem.
	2. ***Pilnvarotā institūcija* apņemas** iekļaut visos ar finansējuma mērķi saistītajos informatīvajos paziņojumos un iespieddarbos Kino centra logotipu un Programmas vizuālās identitātes zīmi atbilstoši to izmantošanas noteikumiem, kā arī iekļaut visos paziņojumos un publiskajās runās norādi par Kino centra atbalstu.
	3. Pārvaldes uzdevuma veikšanas izmaksas tiek segtas no Kino centra piešķirtajiem valsts budžeta līdzekļiem atbilstoši šā Līguma noteikumiem. *Pilnvarotā institūcija* šajā Līgumānoteikto papildu rezultatīvo rādītāju sasniegšanai var piesaistīt līdzekļus no citiem finanšu avotiem, kas nav publiskais finansējums.
1. **Norēķinu kārtība**
	1. Kino centrs, pamatojoties uz konkursa komisijas 2017. gada 26. aprīļa lēmumu, piešķir *Pilnvarotajai institūcijai* finansējumu **80 000 *euro*** (Astoņdesmit tūkstoši *euro*, 00 centi) apmērā saskaņā ar šim Līgumam pievienoto Pārvaldes uzdevuma īstenošanai nepieciešamo izdevumu tāmi (Līguma pielikums Nr.2) šā Līguma 1.1.punktā norādīto Pārvaldes uzdevumu īstenošanai un šā Līguma 2.punktā noteikto rezultātu sasniegšanai 2017. un 2018. gadā.
	2. Piešķirtais finansējums Pārvaldes uzdevuma īstenošanai tiek pārskaitīts uz ***Pilnvarotās institūcijas* tikai** Pārvaldes uzdevuma veikšanaiatvērto kontu Valsts kasē sekojošā kārtībā:
		1. 10 (desmit) darba dienu laikā pēc Līguma abpusējas parakstīšanas Kino centrs pārskaita *Pilnvarotai institūcijai* finansējuma daļu 30 000 EUR (Trīsdesmit tūkstoši *euro*) apmērā;
		2. atlikušo finansējuma daļu 50 000 EUR (Piecdesmit tūkstoši *euro*) apmērā Kino centrs plāno pārskaitīt *Pilnvarotais institūcijai* 2017. gada novembrī – 10 (Desmit) darba dienu laikā pēc tam, kad *Pilnvarotā institūcija* būs iesniegusi Kino centram iepriekš Līguma ietvaros saņemtā finansējuma izlietojuma starpatskaiti, izmantojot Līguma pielikumā esošo atskaites veidlapu (Līguma pielikums Nr.3).
	3. Ja tiek izdarīti grozījumi likumā par valsts budžetu kārtējam gadam vai citos normatīvajos aktos, kas ietekmē *Pilnvarotās institūcijas* darbību vai finansēšanas kārtību un Līguma izpildi, mēneša laikā pēc attiecīgā normatīvā akta spēkā stāšanās tiek izdarīti grozījumi Līgumā.
2. **Pārskatu sniegšanas un darbības kontroles kārtība**

4.1. ***Pilnvarotajai institūcijai* deleģētā** Pārvaldes uzdevuma izpildi pārrauga, sasniegtos rezultatīvos rādītājus izvērtē un piešķirtā valsts finansējuma izlietojumu kontrolē Kino centrs.

4.2. Kino centram ir tiesības pieprasīt no *Pilnvarotās institūcijas* grāmatvedības dokumentus un citu darījumu dokumentāciju, kas saistīta ar Pārvaldes uzdevuma izpildi. *Pilnvarotās institūcija*s pienākums ir nodrošināt, lai nepieciešamā dokumentācija būtu sakārtota un pieejama Kino centram, kā arī sniegt nepieciešamo informāciju par Pārvaldes uzdevuma izpildi.

4.3.Pārvaldes uzdevuma izpilde tiek fiksēta *Aktā par Pārvaldes uzdevuma izpildi*, turpmāk – Akts, ko paraksta abas Puses. Akts tiek parakstīts pēc tam, kad Kino centrs ir veicis Līguma 4.4.punktā minētā pārskata izvērtējumu.

4.4.*Pilnvarotā institūcija* pēc Pārvaldes uzdevuma izpildes, bet ne vēlāk kā līdz 2019. gada 31. janvārim iesniedz Kino centrā pārskatu par Pārvaldes uzdevuma izpildi un piešķirtā valsts finansējuma izlietojumu. Pārskats sastāv no rakstiskas atskaites par Pārvaldes uzdevumu izpildi (informācija par Pārvaldes uzdevumu izpildes sasniegtajiem rezultātiem un to novērtējuma kritēriju rādītājiem, resursu izlietojumu un to efektivitāti, sasniegto rezultātu atbilstību plānotajam un cita papildu informācija) un piešķirtā finansējuma izlietojuma atskaites saskaņā ar šā Līguma pielikumā pievienoto atskaites veidlapu (Līguma pielikums Nr.3), kurai pievienojamas Valsts kases konta izdrukas.

4.5. Pārvaldes uzdevuma īstenošanai nepieciešamie izdevumi tiek veikti tikai no *Pilnvarotās institūcijas*atvērtā konta Valsts kasē. Ja Pārvaldes uzdevuma īstenošanai nepieciešams veikt izdevumus no komercbankas konta, *Pilnvarotā institūcija* šādus izdevumus pirms to veikšanas saskaņo ar Kino centru.

**5. Pušu atbildība**

* 1. *Pilnvarotā institūcija*apņemas izlietot piešķirto finansējumu tikai šā Līguma 1.punktā noteiktā Pārvaldes uzdevuma veikšanai. *Pilnvarotā institūcija*ir atbildīga par Latvijas Republikas spēkā esošo normatīvo aktu ievērošanu, izlietojot piešķirto valsts finansējumu.
	2. *Pilnvarotā institūcija* ir atbildīga par darbiem, ko *Pilnvarotās institūcija*s vietā veikušas trešās personas.
	3. Puses ir atbildīgas likumā noteiktajā kārtībā par šā Līguma noteikumu pārkāpšanu un nodarītajiem zaudējumiem otrai Pusei vai trešajai personai.
	4. *Pilnvarotajai institūcijai* ir pienākums pēc Kino centra pieprasījuma atmaksāt neatbilstoši Līguma noteikumiem izlietoto finansējumu.
1. **Nepārvarama vara**
	1. Puses tiek atbrīvotas no atbildības par šā Līguma noteikumu daļēju vai pilnīgu neizpildi gadījumā, ja iestājas nepārvaramas varas apstākļi, kas sevī ietver, bet neaprobežojas ar dabas katastrofām, kariem, streikiem, epidēmijām, diversijām un terora aktiem, valsts varas un pārvaldes iestāžu izdotiem normatīvajiem dokumentiem, citiem gadījumiem, kuri pēc starptautiskiem standartiem tiek kvalificēti kā *force majeure* apstākļi un kuru dēļ šis Līgums pilnībā vai daļēji nav izpildāms.
	2. Pusei, kuras saistību izpildi kavē šā Līguma 6.1.punktā norādītie apstākļi, ir pienākums 5 (piecu) dienu laikā rakstiski informēt otru Pusi. Par turpmāku Līguma izpildi Puses rakstveidā vienojas atsevišķi.

**7. Līguma spēkā stāšanās kārtība, grozīšana un izbeigšana**

7.1. Līgums stājas spēkā ar tā parakstīšanas dienu un ir spēkā līdz līgumsaistību pilnīgai izpildei.

7.2. Līgums var tikt grozīts vai papildināts, Pusēm par to savstarpēji rakstiski vienojoties. Visi Līguma grozījumi vai papildinājumi kļūst par Līguma neatņemamu sastāvdaļu no to abpusējas parakstīšanas brīža.

7.3. Pusēm savstarpēji rakstveidā vienojoties, Līgums var tikt izbeigts pirms tā darbības termiņa beigām.

7.4. Katra no Pusēm ir tiesīga izbeigt Līgumu, brīdinot otru Pusi vismaz vienu kalendāro mēnesi iepriekš.

7.5. Kino centrs ir tiesīgs izbeigt Līgumu nekavējoties vai uz laiku apturēt tā darbību, brīdinot otru Pusi rakstveidā, ja:

7.5.1.   *Pilnvaroto institūciju* sadalot vai pievienojot citai institūcijai, vai notiekot būtiskām izmaiņām tās vadībā, tiek vai var tikt aizskartas, ierobežotas vai pasliktinātas Kino centra intereses vai stāvoklis;

7.5.2.   *Pilnvarotā institūcija* veic darbības, kas kaitē vai var kaitēt nākotnē Kino centra tēlam vai darbībai;

7.5.3.   *Pilnvarotā institūcija* pārkāpj citus šā Līguma noteikumus vai normatīvos aktus;

7.5.4.   normatīvajos aktos noteiktajā kārtībā *Pilnvarotā institūcija* ir atzīta par maksātnespējīgu;

7.5.5.   šā Līguma noteikumi zaudē spēku atbilstoši normatīvajiem aktiem.

* 1. *Pilnvarotā institūcija* ne vēlāk kā 5 (piecu) darba dienu laikā pēc Līguma izbeigšanas:
		1. atmaksā valsts budžetā neizlietotos finanšu līdzekļus;
		2. nodod visu ar Pārvaldes uzdevuma veikšanu saistīto izstrādāto dokumentāciju un informāciju Kino centram;
		3. iesniedz Kino centram Līguma izpildes pārskatu.

**8. Citi noteikumi**

8.1. Tās Līguma attiecības, kuras nav atrunātas šajā Līgumā, tiek regulētas saskaņā ar Latvijas Republikas normatīvajiem dokumentiem.

8.2. Ja kādai no Pusēm tiek mainīts juridiskais statuss, amatpersonu paraksta tiesības, īpašnieki, valdes priekšsēdētāji vai vadītāji, vai kādi Līgumā minētie Pušu rekvizīti, telefona, faksa numuri, e-pasta adreses u.c., tad tā par to ne vēlāk kā 3 (trīs) dienu laikā paziņo rakstiski otrai Pusei.

8.3. Visus strīdus un domstarpības, kas varētu rasties, izpildot Pārvaldes uzdevumus, Puses risina sarunu ceļā. Ja Puses nevar vienoties, strīdu izskata Latvijas Republikā spēkā esošajos normatīvajos aktos noteiktajā kārtībā.

8.4. Līgums ar 3 (trīs) pielikumiem sastādīts 2 (divos) eksemplāros latviešu valodā, katrs uz \_\_ (\_\_\_\_\_) lapām, pa 1 (vienam) eksemplāram katrai Pusei. Abiem Līguma eksemplāriem ir vienāds juridiskais spēks.

**9. Pušu juridiskās adreses un rekvizīti:**

|  |  |
| --- | --- |
| Nacionālais kino centrsReģistrācijas nr.: 90000022100Peitavas iela 10, Rīga, LV-1050Valsts kase, kods: TRELLV22Konta nr.: LV28TREL2220547006000\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | Biedrība “Kultūrpunkts”Reģistrācijas nr.: 50008166291Blaumaņa iela 6-8A, Rīga, LV-1011Valsts kase, kods:Konta nr.: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  Dita Rietuma |  Kristīne Meirāne  |

1. <http://www.varam.gov.lv/lat/darbibas_veidi/pasv/?doc=13065> [↑](#footnote-ref-1)
2. tai skaitā iesaistīto personālu, telpu nomu, tehnikas īri, komunālajiem pakalpojumiem vai tml. [↑](#footnote-ref-2)
3. <http://www.lv100.lv/Uploads/2017/03/07/Pa%C5%A1vald%C4%ABbu%20koordinatori%20LV100.pdf> [↑](#footnote-ref-3)